da es de da sv da en da da de sv en da da de sv en da da sv es mk da en da da da sv sv nb da it nb da da da da da da da nn da da da da da da en es da en da cs da da da da da en da sl da en sv da en da en en en en en en en en
2016 - første halvdel har været forrygende!
-et liv med tid til livet…
Berebere i Torre del Mar
2016 – første halvdel har været en fest! Vi kom hjem fra Spanien midt i januar og landende lige midt i forberedelserne til den lange rejse til Vietnam og bryllup. Så vi havde lige et par måneder med fuld gas og mange ting i kog indtil vi rejste til Østen i næsten en måned. Januar gik hurtigt med alle forberedelserne og det daglige arbejde og så hed det februar og…
A Hereford Beefstouw – we like!
Februar var på kontoret hver dag. Der skulle catches op på det som vi havde ladet ligge, mens vi var på juleferie i syden og der var flere hængepartier – et af dem var opdateringen af vores gæsteværelser, som blev rigtigt gode hvis du spørger mig:-)
Så var der også nogle restaurantbesøg, som skulle passes og der er vi jo ikke dem, som melder afbud, selvom vi har mega travlt med en masse andet, så vi havde også meget travlt på den front;-)
Ana Mandara i Hue – vi bor smukt
Så blev det marts og afrejse til Vietnam! Hold da op, hvor havde vi en fantastisk tur:-) Vi stornød hver eneste dag, uanset om det var os to alene eller vi var sammen med andre bryllupsgæster. Der var så mange indtryk og oplevelser, at vi var helt fyldt op, da vi rejste mod Danmark igen. Hvis du har lyst til at læse mere om vores tur kan du se nogle af mine tidligere indlæg her eller her eller måske her.
April blev måneden hvor vi landede efter bryllup og mange andre skønne oplevelser og så blev det også måneden hvor vi blev en lille familie. Vi fik nemlig Skibshunden Bobo, det lille pus:-) Han har godt nok været en gave til os og vi nyder at have ham omkring os hver eneste dag. Han er sød og sjov og finurlig og bare så dejlig:-) Vi vil ikke undvære ham for noget i hele verden.
Hov – denne her MormorMedStiletter havde for resten også fødselsdag i april, men eftersom jeg bare fyldte et lidt fjollet tal i halvtredserne, gjorde jeg ikke noget særligt ud af den dag. Alligevel fik jeg gaver og smukke buketter og havde en aldeles dejlig dag:-)
Det nye skib fik sit navn
Der er et yndigt land……….
Er han ikke lækker?
Uhhh, Maj måned kom og så skete der store ting igen…Vores dejlige skib Susie (det første!) blev solgt til Sverige og vi købte et nyt Susie (efter at Rene havde ledt hele vinteren efter præcis sådan et skib). Ikke at den gamle Susie ikke var okay, men vi havde nok bare fået smag for store skibe, så da vi fik en henvendelse om at dette her helt utroligt velholdte og smukke skib var til salg, så var vi hurtige til at slå til.
Kontoret på en hver dag
Juni måned er gået med at flytte ind på det nye skib, at få os indrettet og nu føler vi os bare så meget hjemme, at vi næsten ikke har lyst til at være i vores lejlighed i Herning. Alligevel pendler vi lidt frem og tilbage til kontoret, for det er jo egentligt også rigtigt rat at sidde ved et rigtigt skrivebord indimellem.
I denne måned har vi også knyttet tættere bånd med vores skønne lille hund og vi føler nu at alt er faldet til ro og på plads.
Så alt i alt, trods vores begyndende skavanker som følger med alderen og af at nogen ikke kan gå på trapper uden at falde, så har det været et forrygende første halvår af 2016 og vi nyder hver eneste dag, er taknemmelige over at være så privilegerede, at vi kan fylde vores dage med lige præcis det, som vi har allermest lyst til at gøre (nogle dage er det næsten ingenting;-))
Jeg er Tina og MormorMedstiletter er mit fristed, hvor jeg hygger mig med at skrive om mit liv med tid til livet! Jeg er 59 år og gift med Rene, mor til tre, mormor til tre, hundemor til lille Bobo og vi bor og arbejder i det midtjyske og i det spanske...! Jeg lever mest, når jeg kan se og dufte havet eller når jeg oplever, sammen med de mennesker jeg holder af...! Blogger og taler meget, er temmelig huslig og kreativ anlagt og så har jeg virkelig meget energi.  Jeg lover, at gøre mig umage, så du vil føle dig inspireret og underholdt her på bloggen. Hvem sagde, at livet bliver kedeligt, når vi rammer sølvsegmentet? Ikke mig i hvert tilfælde!
Glædelig, dejlig sommer mandag i Danmark
Må jeg lige anbefale lidt god bloglæsning?
Måske kan du også lide
Flere refleksioner over min afrika-tid…
Del 1 af “En tur på Sandgaarden”
Skibshundens dagbog – 21.
Glæder mig til at læse din kommentar! Cancel reply
This site uses Akismet to reduce spam. Learn how your comment data is processed.
Jeg er Tina og MormorMedstiletter er mit fristed, hvor jeg hygger mig med at skrive om mit liv med tid til livet! Jeg er 59 år og gift med Rene, mor til tre, mormor til 4 + 2 bonusbørnebørn, hundemor til lille Bobo og bor og arbejder i det midtjyske og i det spanske...! Jeg lever mest, når jeg kan se og dufte havet eller når jeg er sammen med de mennesker jeg holder af...! Blogger og taler meget, er temmelig huslig og kreativ anlagt og så har jeg virkelig meget energi.  Jeg lover, at gøre mig umage, så du vil føle dig inspireret og underholdt her på bloggen. Hvem sagde, at livet bliver kedeligt, når vi rammer sølvsegmentet? Ikke mig i hvert tilfælde!
View Full Profile →
Cookie- og privatlivspolitik:”Websitet anvender cookies til at huske indstillinger og til besøgsstatistik. Denne information deles med tredjepart. Læs mere her... Cookie Politik